ఇప్పటివరకు నంది అవార్డులు ప్రకటించకపోవడం వల్ల విమర్శలు ఎదుర్కొన్న ఏపీ ప్రభుత్వం.. ఇప్పుడు ప్రకటించి విమర్శల పాలవుతోంది. అవార్డులు దక్కని వారు తమ అసంతృప్తిని బాహాటంగా వ్యక్తం చేస్తున్నారు. తాజాగా కమెడియన్ పృథ్వి కూడా తన అసంతృప్తిని వ్యక్తం చేశాడు. `లౌక్యం` సినిమాలో తనకు బెస్ట్ కమెడియన్గా అవార్డు వస్తుందనుకున్నానని, రాకపోవడం తీవ్ర నిరాశ కలిగించిందని పృథ్వి వ్యాఖ్యానించాడు.`కొన్ని అవార్డులు బయటకు వెళ్లినపుడు వెక్కిరిస్తాయని గతంలోనే కోట శ్రీనివాస రావు వ్యాఖ్యానించారు. అయితే `లౌక్యం` సినిమాలో నా నటనకు కచ్చితంగా అవార్డు వస్తుందనుకున్నా. ఈ పరిణామం చూస్తుంటే `అవార్డు అందుకునే స్థాయి నీకు ఇంకా రాలేదురా` అని కమిటీ వాళ్లు నాతో అన్నట్లుగా ఉంది. మీ నటన మాకు చాలా నచ్చుతుంది.. అవార్డుల దేముంది అని ప్రేక్షకులు నాతో అంటుంటారు` అని పృథ్వి చెప్పాడు.
ippativaraku nandi avaardulu prakatinchakapovadam valla vimarsalu edurkonna apy prabhutvam.. ippudu prakatinchi vimarsala paalavutondi. avaardulu dakkani vaaru tama asantruptini baahaatamgaa vyaktam chestunnaru. taajaagaa commadian pruthvi kuudaa tana asantruptini vyaktam cheshaadu. `loukyam` cinemalo tanaku best kamedianga avaardu vastundanukunnaanani, rakapovadam teevra niraasa kaliginchindani pruthvi vyaakhyaaninchaadu.`konni avaardulu bayataku vellinapudu vekkiristaayani gtamlone kota srinivasa raavu vyaakhyaaninchaaru. ayithe `loukyam` cinemalo naa natanaku kachitamgaa avaardu vastundanukunna. ee parinaamam chustunte `avaardu andukune sthaayi neeku inka raledura` ani commity vaallu naatho annatlugaa undi. mee natana maaku chala nachutundi.. avaardula demundi ani prekshakulu naatho antuntaaru` ani pruthvi cheppaadu.